શ્રીનગર- દેશના સરહદી વિસ્તાર જમ્મુ કશ્મીરના અનેક વિસ્તારોમાં અવારનવાર સંઘર્ષવિરામનું ઉલ્લંઘન કરીને ફાયરિંગ કરનારા પાકિસ્તાનને સબક શિખવાડવા કેન્દ્ર સરકારે નક્કર પગલું ભર્યું છે. આ નિર્ણય અંતર્ગત ભારત સરકાર સેનાના જવાનો માટે કશ્મીરના ગામોમાં 14 હજાર જેટલા બંકર તૈયાર કરાવશે. સરકાર આ બંકરોનું નિર્માણ જમ્મુ-કશ્મીરના અલગ-અલગ સરહદી વિસ્તારોમાં કરાવશે. જે જિલ્લાઓમાં આ બંકરોનું નિર્માણ કરવામાં આવશે તેમાં સાંબા, પુંછ, જમ્મુ, કઠુઆ અને રાજૌરીનો સમાવેશ કરવામાં આવ્યો છે. ઉપરોક્ત બધા જિલ્લાઓ પાકિસ્તાન તરફથી કરવામાં આવતા ફાયરિંગમાં સૌથી વધુ પ્રભાવિત થાય છે. અહીં રહેતા લોકોના જાન-માલનું વધારે નુકસાન થાય છે.